Тихомир Тичко

Тихомир Атанасов Доврамаджиев „Тичко“ е български шахматист и боксьор от Варна.
Той е първият европейски шампион по шахбокс от Берлин, Германия, 2005 г. с признание от Световната Шах Бокс Организация ( World Chess Boxing Organisation - WCBO) и Световната Шах Бокс Асоциация ( World Chess Boxing Association - WCBA). Притежава международното звание FIDE Master (ФИДЕ майстор на световната шахматна федерация) от 2004 г.
Национален шампион на България при младежите по шахмат е за 1991 г. (класически), 1993 г. (класически), 1997 г. (блиц) и 1998 г. (класически). Участва в юношеския състав на Българския национален отбор по шахмат, заедно със световните шампиони по шахмат ГМ Веселин Топалови ГМ Антоанета Стефанова. Представя България на редица европейски (ЕП) и световни първенства (СП) за младежи, като постига успехи на: 1991 г. – ЕП Мамая (Румъния) – 5 м.; 1991 г. – СП Варшава (Полша) – 3 – 4 м. 1993 г. – ЕП Париж (Франция) – 2 – 3 м.
През годините 2001 и 2008 печели Варненските спортни Универсиади в секция шахмат. През 1997 г. печели отборно 1 м. с отбора на „Каиса“ (Варна) националното младежко първенство в Пловдив. В активния си състезателен период през 90-те години на XX в. и в началото на XXI в. се състезава за различни отбори от Варна, както и за „Локомотив“ – Пловдив. Впоследствие преминава в немската лига, където се състезава за „Нашуатек“ Берлин (Германия), с който печели немската ландеслига за сезон 2003/2004 г., като в решителния двубой побеждават отбора на „Жилет“. За отбора на „Нашуатек“ (SV Nashuatec) записва резултат от 22 победи, 2 равенства и 0 поражения.
Участва с успех в редица онлайн първенства, като многократно се е класирал в топ 3 на турнирите проведени от ChessBase/ Playchess Германия. Има ФИДЕ ЕЛО коефициент от 2356 точки (2011). По официални данни на ChessBase (партиите са от официални турнири, и са публично достъпни), постига положителни резултати (победи и равенства) срещу водещи шахматисти като: ГМ Алексей Дреев (Русия – европейски шампион по бърз шах от 2000 г.), ГМ Артьом Тимофеев (Русия), ГМ Кирил Бризгалин (Русия), ГМ Ян Непомнящий (Русия – претендент за световната титла – 2021 г.), ГМ Хикару Накамура (САЩ – 5 – кратен шампион на САЩ), ГМ Анатолий Буховский (Израел), ГМ Михаил Марин (Румъния), ГМ Виктор Лазничка (Чехия), ГМ Сергей Кривовшей (Украйна), ГМ Юрий Солодовниченко (Украйна), ГМ Геворг Харутунян (Армения), ГМ Данило Миланович (Сърбия), ГМ Давид Барамидзе (Германия), ГМ Йосиф Дорфман (Франция) и други. През 2010 г. в официална среща срещу ГМ Богдан Лалич, Тичко завършва реми, с което влиза в класацията от 155 непобедени игри на хърватския гросмайстор от официални турнирни срещи. Данните са актуални към 2021 г. (Record: Bogdan Lalić's unbeaten streak of 155 games Researched by Christian Sánchez) Партията може да се види в базата данни на ChessBase.
В периода 2003/4 г. е привлечен от Световната Шах Бокс Организация (WCBO – World Chess Boxing Organisation), като става шампион на първото европейско първенство по шах бокс през 2005 г. Събитието е отразено от редица световни медии като Eurosport, CNN, Los Angeles TImes, Die WELT, ChessBase и други. Подробен видео репортаж е представен от Немската Телевизия RBB. Спортът Шахбокс, съчетаващ играта на шахмат и бокс, е създаден от нидерландеца Йепе Рубинг. Според правилата трябва да се редуват рундове по шахмат с рундове по бокс (общо 11 рунда /6 ш. и 5 б.). Първото световно първенство по шахбокс е проведено през 2003 г. в Амстердам, а първото европейско първенство е в Берлин (Германия) на 1 октомври 2005 г. Шахбоксът се основава на концепция, официално дефинирана от WCBO, като съвкупност между класическия интелектуален спорт шахмат с класическия боен спорт бокс в общо съчетание, което изисква добра интелектуална и физическа подготовка. WCBO провежда своята дейност под мотото на древната визия за здрав дух в здраво тяло (латинската сентенция Mens sana in corpore sano). WCBO характеризира шахбокса с определението „Битките се водят на ринга, а войните се провеждат на дъската“. Спортът шахбокс се развива активно, провеждат са състезания, както и официално са регистрирани федерации в редица държави като: Великобритания, Германия, Индия, Иран, Испания, Италия, Китай, Коста Рика, Мадагаскар, Мексико, Нидерландия, Русия, САЩ, Турция, Украйна, Филипини, Финландия, Франция, Чехия, ЮАР и други. Паралелно с разрастването на спорта шахбокс, той представлява интерес и за науката, където обектът на изследване е увеличаването на физико-психологичните характеристики на спортистите и подрастващите, чрез прилагането на нови методи и подходи за увеличаване на биомеханичните и интелектуалните способности на човека. Подробни данни, исторически факти и актуален спортен календар (Ministry Compliance) с местни и международни турнири са налични на официалната страница на WCBO / Chess Boxing Organisation of India – CBOI, представлявана от актуалната водеща организация от Индия CBOI, приемащи лидерството през 2020 г. от Германия след проведени избори. Световната Шах Бокс Организация ( World Chess Boxing Organisation - WCBO с актуален център Индия, първоначално Германия) и Световната Шах Бокс Асоциация ( World Chess Boxing Association - WCBA - Великобритания), периодично провеждат национални и международни шахбокс турнири в съответствие с одебрените спортни календари.
Паралелно със спортната си дейност Тихомир Доврамаджиев продължава своята дейност в академията като съгласно официално представената му биография, се дипломира съответно:
През 2012 г., професионалната му дейност продължава в Технически Университет – Варна (ТУВ), България, в катедра „Индустриален дизайн“, съответно:
Международната му академична дейност обхваща дейности като официален координатор на Технически Университет – Варна за международната образователна мрежа CEEPUS по Ергономия и човешки фактори съставена от общо 9 европейски университета от държавите: България, Австрия, Полша, Румъния, Словакия, Словения, Сърбия, Унгария и Хърватска.
Участва в борда на редакторите на международните научни издания:
Участва като организатор, научен изследовател, рецензент в международните научни конференции:
Съавтор е в международната екипна книга TAYLOR & FRANCIS GROUP (5 септември 2023 г. от CRC Press) „НОВИ ПЕРСПЕКТИВИ В ПОВЕДЕНЧЕСКАТА КИБЕРСИГУРНОСТ“ Човешко поведение и модели за вземане на решения / "NEW PERSPECTIVES IN BEHAVIORAL CYBERSECURITY" Human Behavior and Decision-Making Models, ISBN 9781032414775. Международното партньорство е в състав: САЩ (генерален координатор), България, Естония, Канада, Обединените арабски емирства, Камерун и Филипините.
От 2021 г. е в ръководството на Българска Асоциация по Ергономия и Човешки Фактори (БАЕЧФ) / Bulgarian Association of Ergonomics and Human Factors (BAEHF) , която е включена в пълноправните състави на Международна Асоциация по Ергономия / International Ergonomics Association (IEA) и Федерацията на Европейските Ергономични Дружества / Federation of European Ergonomics Societies (FEES).